# Disfòria

La disfòria és un estat patològic d'insatisfacció que sol acompanyar la depressió clínica o els estats d'ansietat generalitzada. El terme està creat per analogia amb l'eufòria, el sentiment oposat. Pot estar en relació amb el període menstrual, o sorgir com a conseqüència d'un traumatisme cranioencefàlic i després d'episodis d'excitació psíquica màxima, com ara els originats per les malalties relacionades amb el trastorn bipolar. Alguns especialistes inclouen la disfòria entre les alteracions emocionals de tipus depressiu que freqüentment es desenvolupen en els epilèptics. Sol aparèixer a continuació de la falsa alegria produïda per ingesta de drogues, en el context d'una síndrome d'abstinència o bé ser un tret general relacionat amb els processos de raonament que influeixen en la resposta a l'emoció de la persona afectada. No és un fenomen rar que els subjectes amb disfòria mostrin una atenció esbiaixada davant els estímuls desagradables, una característica que forma part de la seva tendència als pensaments rumiatius. En molts individus amb un trastorn límit de la personalitat existeix un ànim disfòric subjacent que, davant determinades circumstàncies conflictives, pot desencadenar una necessitat irracional i quasi explosiva d'actuar sense tenir en compte els efectes de la seva conducta. Hi ha autors que consideren determinats casos de distímia com una disfòria crònica establerta a partir d'una personalitat amb característiques negativistes. De vegades forma part dels problemes sexuals en les relacions de parella. Amb certa freqüència, és un dels factors causals d'idees suïcides en dones.

## Referències

* ↑ Abbess, John F. «Glossary of terms in the field of psychiatry and neurology» (en anglès). Abess Asociation. [Consulta: 19 juny 2022].
* ↑ Reid, RL; Soares, CN «Premenstrual Dysphoric Disorder: Contemporary Diagnosis and Management» (en anglès). J Obstet Gynaecol Can, 2017 Nov; 40 (2), pp: 215-223. DOI: 10.1016/j.jogc.2017.05.018. ISSN: 1701-2163. PMID: 29132964 [Consulta: 5 juny 2022].
* ↑ Nicholl, J; LaFrance Jr, WC «Neuropsychiatric Sequelae of Traumatic Brain Injury» (en anglès). Semin Neurol, 2009 Jul; 29 (3), pp: 247-255. DOI: 10.1055/s-0029-1223878. ISSN: 1098-9021. PMID: 19551601 [Consulta: 5 juny 2022].
* ↑ Risco, L «Disforia: ¿un estado específico en la bipolaridad?» (en castellà). Medwave, 2006 Set; 6 (8), pp: e2281. DOI: 10.5867/medwave.2006.08.2281. ISSN: 0717-6384 [Consulta: 5 juny 2022].
* ↑ Mula, M «The interictal dysphoric disorder of epilepsy: legend or reality?» (en anglès). Epilepsy Behav, 2016 Maig; 58, pp: 7-10. DOI: 10.1016/j.yebeh.2016.02.018. ISSN: 1525-5050. PMID: 26991746 [Consulta: 5 juny 2022].
* ↑ Haake, RM; West, EA; Wang, Y; Carelli, RM «Drug-induced dysphoria is enhanced following prolonged cocaine abstinence and dynamically tracked by nucleus accumbens neurons» (en anglès). Addict Biol, 2019 Jul; 24 (4), pp: 631-640. DOI: 10.1111/adb.12627. PMC: 6214800. PMID: 29717793 [Consulta: 5 juny 2022].
* ↑ Berle, D; Moulds, ML «Emotional Reasoning Processes and Dysphoric Mood: Cross-Sectional and Prospective Relationships» (en anglès). PLoS One, 2013 Jun 24; 8 (6), pp: e67359. DOI: 10.1371/journal.pone.0067359. PMC: 3691160. PMID: 23826276 [Consulta: 13 juny 2022].
* ↑ Koster, EH; De Raedt, R; Goeleven, E; Franck, E; Crombez, G «Mood-congruent attentional bias in dysphoria: maintained attention to and impaired disengagement from negative information» (en anglès). Emotion, 2005 Des; 5 (4), pp: 446-455. DOI: 10.1037/1528-3542.5.4.446. ISSN: 1528-3542. PMID: 16366748 [Consulta: 4 juliol 2022].
* ↑ Korner, A; Gerull, F; Meares, R; Stevenson, J «The nothing that is something: core dysphoria as the central feature of borderline personality disorder. Implications for treatment» (en anglès). Am J Psychother, 2008; 62 (4), pp: 377-394. DOI: 10.1176/appi.psychotherapy.2008.62.4.377. ISSN: 2575-6559. PMID: 19189813 [Consulta: 27 juny 2022].
* ↑ Schweitzer, RD; O'Brien, J; Burri, A «Postcoital Dysphoria: Prevalence and Psychological Correlates» (en anglès). Sex Med, 2015 Oct 5; 3 (4), pp: 235-243. DOI: 10.1002/sm2.74. PMC: 4721025. PMID: 26797056 [Consulta: 6 juny 2022].
* ↑ Wikman, A; Sacher, J; Bixo, M; Hirschberg, AL; et al «Prevalence and correlates of current suicidal ideation in women with premenstrual dysphoric disorder» (en anglès). BMC Womens Health, 2022 Feb 11; 22 (1), pp: 35. DOI: 10.1186/s12905-022-01612-5. PMC: 8832802. PMID: 35148753 [Consulta: 19 juny 2022].

## Bibliografia

* Starcevic, Vladan. Dysphoric about dysphoria: towards a greater conceptual clarity of the term (en anglès). Australas Psychiatry, 2007 Feb; 15 (1), pp: 9-13. PMID: 17464626. DOI 10.1080/10398560601083035 [Consulta: 5 juny 2022].
* Msetfi, Rachel M.; Murphy, Robin A.; Kornbrot, Diana E. Dysphoric Mood States are Related to Sensitivity to Temporal Changes in Contingency (en anglès). Front Psychol, 2012 Set 27; 3, pp: 368. PMID: 23060837. DOI 10.3389/fpsyg.2012.00368 [Consulta: 13 juny 2022].

## Vegeu també

* Disfòria de gènere

## Enllaços externs

* What Is Dysphoria? Morin, A. Verywell Mind; 2021, Nov (en anglès)